**Notă informativă**

la proiectul hotărârii de Guvern cu privire la modificarea Regulamentului privind casarea bunurilor uzate, raportate la mijloacele fixe, aprobat prin Hotărîrea Guvernului nr.500/1998

|  |  |
| --- | --- |
| **1.** | **Denumirea autorului şi, după caz, a participanţilor la elaborarea proiectului** |
|  | Proiectul a fost elaborat de Ministerul Finanțelor |
| **2.** | **Condiţiile ce au impus elaborarea proiectului de act normativ şi finalităţile urmărite** |
|  | Proiectul hotărîrii de Guvern cu privire la modificarea Regulamentului privind casarea bunurilor uzate, raportate la mijloacele fixe, aprobat prin Hotărîrea Guvernului nr.500/1998 a fost elaborat în temeiul pct. 5 și pct. 6 subpct. 1) lit.c) din Regulamentul cu privire la organizarea şi funcţionarea Ministerului Finanțelor, aprobat prin Hotărîrea Guvernului nr.696/2017 cu privire la organizarea şi funcţionarea Ministerului Finanţelor.  Procesul de casare a mijloacelor fixe reglementat de Regulamentul privind casarea bunurilor uzate, raportate la mijloacele fixe aprobat prin Hotărârea de Guvern nr.500 din 12.05.1998, este unul depășit și deseori creează dificultăți în special în procesul de modernizare, dezvoltare a subiecților de drept reglementate fie ele autorități publice, instituții publice, fie ale agenți economici (întreprinderi de stat, municipale, SA, SRL cu cotă de participațiune a statului sau a administrației publice locale).  Reieșind din cele menționate, având în vedere că există un mecanism clar de monitorizare a activităților întreprinderilor proiectul își propune simplificarea procedurii de casare a mijloacelor fixe și ulterioara verificare de către organele de conducere (consiliul societății pe acțiuni/întreprinderii de stat, comisia de cenzori, societatea de audit) a tuturor acțiunilor întreprinse în acest sens.  Tergiversarea demontării mijlocului fix duce inevitabil la majorarea pierderilor legate de consumuri de materiale și servicii, care pot fi direcționate la dezvoltarea întreprinderii fie la majorarea obiectului impozabil în cazul impozitului pe venit.  Procedura anevoioasă de casare a mijloacelor fixe în anumite cazuri presupune încălcarea unor cerințe normativ-tehnice ce ține de calitatea serviciilor și/sau bunurilor produse de întreprindere diminuând în acest sens potențialul de concurență al întreprinderilor.  Solicitări privind simplificarea procedurilor de casare a mijloacelor fixe au fost raportate de întreprinderi de stat și societăți pe acțiuni cu cota de stat în capitalul social, care întâmpină dificultăți în acest proces. |
|  | **Descrierea gradului de compatibilitate a prevederilor proiectului cu legislația Uniunii Europene** |
|  | Prezentul proiect de act normativ nu contravine legislației Uniunii Europene |
| **4.** | **Principalele prevederi ale proiectului şi evidenţierea elementelor noi** |
|  | Un aspect inovativ, strict necesar în procesul de modernizare și dezvoltare a entităților reglementate, fiind posibilitatea de demontare a mijloacelor fixe pînă la obținerea autorizației de casare (în situații expres prevăzute), ori la moment, Regulamentul prevede expres interdicția de demontare a mijloacelor fixe pînă la obținerea autorizației de casare.  Totodată, în scopul neadmiterii situației în care vor fi lezate interesele publice (în cazul de demontare a mijloacelor fixe pînă la obținerea autorizației de casare), proiectul stabilește că persoana responsabilă/ persoanele responsabile care se deplasează la fața locului pentru determinarea stării obiectului avariat, întocmește/ întocmesc act de constatare care urmează a fi prezentat ulterior comisiei de casare. |
| **5.** | **Fundamentarea economico-financiară** |
|  | Realizarea proiectului dat nu implică cheltuieli financiare publice |
| **6.** | **Modul de încorporare a actului în cadrul normativ în vigoare** |
|  | Proiectul corespunde prevederilor cadrului legal existent |
| **7.** | **Avizarea şi consultarea publică a proiectului** |
|  |  |
| **8.** | **Constatările expertizei anticorupţie** |
|  |  |
| **9.** | **Constatările expertizei de compatibilitate** |
|  | Nu este necesar |
| **10.** | **Constatările expertizei juridice** |
|  |  |
| **11.** | **Constatările altor expertize** |
|  | Nu este necesar |

**Secretar general al**

**ministerului Iuri PAȘINSCHI**